19/9/16

לכבוד שירות לקוחות חברת "פאגסוס" שלום רב,

בתאריך 16/8/16 יצאתי לטיול לנורווגיה עם חברתכם.

מאוד מאוד נהנינו בטיול. חזרנו עם שפע חוויות, עם סיפוק רב מכל מה שראינו וממה שחווינו.

אני רוצה לציין ולשבח את המדריך הנפלא משה גב שהתברכנו בו כמדריך מן השורה הראשונה ואין לנו ספק בכלל שחלקו בהצלחת הטיול משמעותי ביותר.

הוא לגמרי הגורם השותף בכל מאת אחוזי ההצלחה של הטיול המדהים הזה.

מהרגע הראשון, משה גילה אנושיות ורגישות בלתי רגילה לכל אחד ואחת מהנוסעים.

הוא גילה סבלנות וסובלנות אין קץ והיה מקצועי בצורה בלתי רגילה.

את כל ההסברים שלו, עשה בדרך נעימה, מובנת, מכובדת ומכבדת בעודו קשוב לכל אחד מאיתנו.

הוא ענה לכל שאלה שהועלתה (והיו כאלה בשפע).

הוא דאג לכל הדברים שמסביב.

באופן טבעי כפי שקורה בכל טיול, ישנן תקלות ובעיות שונות ,לעיתים באשמת המשתתפים.

כל בעיה ותקלה שאירעה בטיול, הוא לא הרפה עד שהבעיה באה על פתרונה.

(דוגמא: נשכחו מזוודות בכניסה למלון מסוים באשמת שני הנוסעים. הוא דאג להם, דאג להתקשר למלון ולא הרפה עד שידע שהמזוודות תגענה למלון בו שהינו אח"כ. ואכן הן הגיעו בזמן קצר ביותר).

הוא דאג לגבש בין חברי-הקבוצה. תיבל את הטיול בהומור רב, בסיפורים מרתקים ובעניין רב. יכולתו הוורבאלית לא תסולא בפז!!!

מתוך רצון טוב ונכונות ,באחד הערבים הרצה לנו על קובה במשך שעה וחצי על חשבון זמנו הפנוי וללא כל תמורה נוספת.

אני מבקשת להודות לו מכל הלב בשמי, בשם בעלי ובשם זוג חברים שהיו איתנו יחד :

רז ואתי גרינשפון.

יישר כוח על רמת המדריכים בחברתכם.

יצאנו כבר לכמה טיולים דרכיכם, כל המדריכים היו מעולים. חייבת לציין שמשה גב התעלה מעל כולם.

אין ספק שבגלל עובדות כאלה ומדריך כ"כ טוב, בעתיד גם נצא דרך חברתכם ואפילו נבחר את הטיול לפי מה שמשה גב ידריך.

בטוחה שתעבירו את תודתינו הכינה והחמה למשה,

מאחלים לכם שנה טובה ומוצלחת, המשך עשייה רבה, טובה, איכותית ומשמעותית בתחום התיירות.

תודה ענקית למשה, לצוות המשרד שתמיד מקפיד על אדיבות ושרות נפלא.

 בהערכה רבה ,אבי ויהודית שק

 גבעת אבני גליל תחתון.